14 Akanya letshwao la tsela le le reng “Tsaya Tsela E fa O Batla go Latela Satane.” Ke mang mo go rona yo o neng a tla latela letshwao leo? Le fa go ntse jalo, Paulo o re tlhagisa ka ditsela di le mmalwa tse ka tsone Bakeresete ba ba ineetseng ba ka nnang ‘ba faposiwa gore ba sale Satane morago.’ (Bala 1 Timotheo 5:11-15.) Mafoko ano a ga Paulo a lebisitswe mo ‘batlholagading bangwe ba babotlana,’ mme melaometheo e a e umakileng e re ama rotlhe. Basadi bao ba Bakeresete ba lekgolo la ntlha la dingwaga ba ka tswa ba ne ba sa akanye gore ba latela Satane mme ditiro tsa bone tsone di ne di bontsha gore ba a mo latela. Re ka nna re itisitse jang kgatlhanong le go latela Satane tota le fa re sa lemoge? Mma re sekaseke tlhagiso ya ga Paulo e e malebana le tshebo e e kotsi.